CELEX: C2004/262/21
Language: el
Date: 2004-10-23 00:00:00
Title: Απόφαση του Δικαστηρίου (πρώτο τμήμα), της 9ης Σεπτεμβρίου 2004, στην υπόθεση C-296/03 (αίτηση του Cour d'appel για την έκδοση προδικαστικής αποφάσεως): Administration de l'enregistrement et des domaines, État du grand-duché de Luxembourg κατά Vermietungsgesellschaft Objekt Kirchberg Sàrl (Έκτη οδηγία ΦΠΑ — Άρθρο 13, Γ — Απαλλαγή της μισθώσεως ακινήτων από τον φόρο — Δικαίωμα επιλογής της υπαγωγής στον φόρο — Έκπτωση του φόρου επί των εισροών — Προηγούμενη έγκριση εκ μέρους της φορολογικής αρχής)

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/11
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 9ης Σεπτεμβρίου 2004
   στην υπόθεση C-296/03 (αίτηση του Cour d'appel για την έκδοση προδικαστικής αποφάσεως): Administration de l'enregistrement et des domaines, État du grand-duché de Luxembourg κατά Vermietungsgesellschaft Objekt Kirchberg Sàrl (1)
   
   (Έκτη οδηγία ΦΠΑ - Άρθρο 13, Γ - Απαλλαγή της μισθώσεως ακινήτων από τον φόρο - Δικαίωμα επιλογής της υπαγωγής στον φόρο - Έκπτωση του φόρου επί των εισροών - Προηγούμενη έγκριση εκ μέρους της φορολογικής αρχής)
   (2004/C 262/21)
   Γλώσσα διαδικασίας: η γαλλική
   Στην υπόθεση C-269/03, με αντικείμενο αίτηση για την έκδοση προδικαστικής αποφάσεως, κατ' εφαρμογήν του άρθρου 234 ΕΚ, την οποία υπέβαλε το Cour d'appel (Λουξεμβούργο), με απόφαση της 18ης Ιουνίου 2003, που περιήλθε στο Δικαστήριο στις 20 Ιουνίου 2003, στη διαφορά Administration de l'enregistrement et des domaines, État du grand-duché de Luxembourg κατά Vermietungsgesellschaft Objekt Kirchberg Sàrl, το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, A. Rosas και S. von Bahr (εισηγητή), δικαστές, γενικός εισαγγελέας: L. A. Geelhoed, γραμματέας: M. Múgica Arzamendi, κύρια υπάλληλος διοικήσεως, εξέδωσε στις 9 Σεπτεμβρίου 2004 απόφαση με το ακόλουθο διατακτικό:
   Οι διατάξεις του άρθρου 13, Γ, πρώτο εδάφιο, στοιχείο α) και δεύτερο εδάφιο, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, δεν εμποδίζουν ένα κράτος μέλος, το οποίο έκανε χρήση της ευχέρειας να παράσχει στους υποκειμένους στον φόρο το δικαίωμα να επιλέγουν τη φορολόγηση των πράξεων μισθώσεως ακινήτων, να θεσπίζει ρύθμιση η οποία εξαρτά την πλήρη έκπτωση του ΦΠΑ επί των εισροών από την προηγούμενη έγκριση της φορολογικής αρχής, χωρίς η έγκριση αυτή να έχει αναδρομική ισχύ.
   
      (1)  ΕΕ C 200 της 23.8.2003.